CELEX: C2007/170/21
Language: mt
Date: 2007-07-21 00:00:00
Title: Kawża C-233/07: Rikors imressaq fil- 11 ta' Mejju 2007 — Il-Kummissjoni tal-Komunitajiet Ewropej vs Ir-Repubblika Portugiża

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/12
            
         Rikors imressaq fil-11 ta' Mejju 2007 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-233/07)
   (2007/C 170/21)
   Lingwa tal-kawża: il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillán u P. Andrade, aġenti)
   
      Konvenuta: Ir-Repubblika Portugiża
   Talbiet tar-rikorrenti
   
               —
            
            
               Ir-rikorrenti titlob li l-Qorti tal-Ġustizzja jogħġobha:
               
                           —
                        
                        
                           tiddikjara li billi r-Repubblika Portugiża ma ssuġġettatx, matul l-istaġun ta' l-għawm, l-ilma urban mormi mill-agglomerazzjoni tal-kosta ta' Estoril, qabel ma jintrema fil-baħar, għall-inqas għal trattament primarju avvanzat u għal proċess ta' diżinfezzjoni, skond l-Artikolu 2 tad-Deċiżjoni 2001/720/KE ;
                        
                     
                           —
                        
                        
                           billi ma ssuġġettatx, barra mill-istaġun ta' l-għawm, l-ilma urban mormi mill-agglomerazzjoni tal-kosta ta' Estoril, qabel ma jintrema, għall-inqas għal trattament primarju, skond l-Artikolu 3 tad-Deċiżjoni 2001/720/KE;
                        
                     
                           —
                        
                        
                           billi ppermettiet li l-iskariki ta' ilma urban mormi mill-agglomerazzjoni tal-kosta ta' Estoril (1) jikkawża ħsara lill-ambjent;
                        
                     hija naqset milli twettaq l-obbligi imposti fuqha skond l-Artikoli 2, 3 u 5 tad-Deċiżjoni 2001/720/KE.
            
         
               —
            
            
               tordna lir-Repubblika Portugiża tbati l-ispejjeż.
            
         Motivi u argumenti prinċipali
   Fl-1999 ir-Repubblika Portugiża talbet lill-Kummissjoni sabiex l-iskariki fl-oċean Atlantiku, fil-viċinanzi ta' l-estwarju tax-xmara Tago, ta' ilma urban mormi mill-agglomerazzjoni tal-kosta ta' Esoril ikunu suġġetti għal trattament inqas rigrouż.
   Il-Kummissjoni vverifikat li r-rekwiżiti previsti fir-regola derogatorja tad-Direttiva 91/271/KEE (2) kienu sodisfatti u, permezz tad-Deċiżjoni 2001/720/KE, laqgħet it-talba tal-Portugall.
   Mir-risposti li tat l-amministrazzjoni Portugiża għall-ittra ta' intimazzjoni u għall-opinjoni motivata jirriżulta li r-Repubblika Portugiża naqset milli twettaq l-obbligi imposti fuqha skond l-artikoli msemmija iktar 'il fuq tad-Deċiżjoni 2001/720/KE.
   
      (1)  Id-Deċiżjoni tal-Kummissjoni tat-8 ta' Ottubru 2001, li tagħti deroga lill-Portugall dwar it-trattament ta' ilma urban mormi ta' l-agglomerazzjoni tal-kosta ta' Estoril (ĠU L 269, p. 14).
   
      (2)  Id-Direttiva tal-Kunsill 91/271/KEE tal-21 ta' Mejju 1991 dwar it-trattament ta' l-ilma urban mormi (ĠU L 135, p. 40).